Miulhauzenas (Ylava)

Miulhauzenas arba Gvardeiskojė (, 1945–1946 m. , nuo 1946 m. Гвардейское) – gyvenvietė dab. Kaliningrado srities pietinėje dalyje, Bagrationovsko rajone, nuo 2008 m. birželio 30 d. Gvardeiskojės kaimo gyvenvietės centras.

Istorija 

Notangos žemės kaimo pavadinimas vokiškos kilmės. 1414 m. Miulhauzenas minimas kaip mažas miestas. Nuo 1468 m. dvarą valdė fon Kuenheimų šeima. Georgas Vilhelmas fon Kuenheimas (Georg Wilhelm von Kuenheim) buvo vedęs Martyno Liuterio dukterį Margaritą Liuter (Margarethe Luther, 1534–1570 m.), kuri palaidota Miulhauzeno bažnyčioje. 1645 m. dvarą įsigijo fon Kakšteinų (von Kalckstein) šeima.

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Ylavos apskrities kaimas,  nuo 1874 m. gegužės 7 d. Miulhauzeno valsčiaus centras. 1946 m. balandžio 7 d. – rugsėjo 6 d. Kroicburgo rajono (), vėliau Bagrationovsko rajono kaimas, 1947 m. birželio 25 d. – 2008 m. birželio 30 d. Gvardeiskojės apylinkės (Гвардейский cовет) centras.

Gyventojai

Parapija 
Gotikinė Miulhauzeno bažnyčia pastatyta XIV a. Bažnyčioje 1560–1589 m. kunigavo istorikas, geografas ir kartografas Kasparas Henenbergeris. 1693–1698 m. ją puošė stalius Isakas Riga ir dailininkas Gotfrydas Hincas.

Apylinkė 
Gvardeiskojės apylinkės teritorijoje buvo šios gyvenvietės:

Šaltiniai 

 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Nuorodos 
 Gvardeiskojė bankgorodov.ru

Ylavos apskrities gyvenvietės